**หลี่ ปิงปิง** (จีน: 李冰冰, อังกฤษ: Li Bingbing, พินอิน: Lǐ Bīngbīng) นักแสดงและนักร้องชาวจีน เริ่มมีชื่อเสียงจากการแสดงภาพยนตร์จีนเรื่อง *จั่นเจา แมวหลวงสะท้านยุทธภพ* (ค.ศ. 2003), *จอมโจรหัวใจไม่ลวงรัก* (ค.ศ. 2004), *ปมรัก ปมชีวิต* (ค.ศ. 2006), *หนึ่งฟัดหนึ่ง ใหญ่ต่อใหญ่* (ค.ศ. 2008) โดยผลงานการรับบทนักแสดงนำของเธอคู่กับ โจว ซวิ่น ในเรื่อง *ถอดรหัสล่า ฆ่าไม่เลี้ยง* (ค.ศ. 2009) ทำให้เธอได้รับรางวัลม้าทองคำ สาขานักแสดงนำหญิงยอดเยี่ยม ก่อนจะเริ่มมีชื่อเสียงในระดับสากลจากเรื่อง *ตี๋เหรินเจี๋ย ดาบทะลุคนไฟ* (ค.ศ. 2010) และ *จงขุย ศึกเทพฤทธิ์พิชิตมาร* (ค.ศ. 2015)

หลี่ ปิงปิง จัดเป็นหนึ่งในนักแสดงหญิงชาวจีนที่มีผลงานในภาพยนตร์ฮอลลีวูด โดยเธอได้แสดงในภาพยนตร์เรื่อง *ผีชีวะ 5 สงครามไวรัสล้างนรก* ในบทสายลับ เอดา วอง (ค.ศ. 2012) , *ทรานส์ฟอร์เมอร์ส 4: มหาวิบัติยุคสูญพันธุ์* (ค.ศ. 2014) และ รับบทนักแสดงนำคู่กับ เจสัน สเตธัม ใน *เม็ก โคตรหลามพันล้านปี* (ค.ศ. 2018)

ประวัติ
-------

หลี่ ปิงปิง เกิดเมื่อวันที่ 27 กุมภาพันธ์ ค.ศ. 1973 ที่เมืองฮาร์บิน มณฑลเฮย์หลงเจียง โดยที่ชื่อของเธอมีความหมายว่า น้ำแข็ง" จบการศึกษาจากสถาบันการละครเซี่ยงไฮ้ มีผลงานในวงการบันเทิงตั้งแต่ยังไม่จบการศึกษาด้วยการถ่ายแบบและเป็นพรีเซ็นเตอร์ให้กับโฆษณาสินค้าชิ้นต่าง ๆ และหน้าปกนิตยสาร รวมทั้งแสดงในละครโทรทัศน์และภาพยนตร์ของฮ่องกงและไต้หวัน ซึ่งส่วนมากจะเป็นบทสมทบในภาพยนตร์แนวกำลังภายในในบทของจอมยุทธ์หญิง

ในปี ค.ศ. 2000 เธอจะได้รับรางวัลดารานำหญิงยอดเยี่ยมในเทศกาลภาพยนตร์นานาชาติที่สิงคโปร์ครั้งที่ 13 จากผลงานเรื่อง *Seventeen Years* แต่การรับบทเล็ก ๆ ที่มีสีสันเป็นจอมโจรสาวในภาพยนตร์ของผู้กำกับฯ เฝิง เสี่ยวกัง เรื่อง *A World without thieves* ในปี ค.ศ. 2004 จนเป็นที่เตะตาและประทับใจผู้ชม ทำให้ชื่อของหลี่ ปิงปิงกลายเป็นที่รู้จักอย่างแท้จริง และขึ้นทำเนียบนักแสดงหญิงชั้นนำทั้งในและนอกของจีนแผ่นดินใหญ่

ในปี ค.ศ. 2005 เธอได้แสดงในภาพยนตร์แอ๊คชั่นเรื่อง *Dragon Squad* ร่วมกับแวนเนส วู หรือ อู๋ เจี้ยนหาว นักร้องหนุ่มแห่งบอยแบนด์ F 4 ที่มีชื่อเสียง โดยรับบทท้าทายเป็นนักสืบสาว ถึงขนาดที่ผู้กำกับฯ คือ เดเนียล ลี ยังให้เกียรติเธอเลือกบทด้วยตนเองด้วย นอกจากนี้ ในภาพยนตร์เรื่องนี้ยังเป็นครั้งแรกของเธอที่มีโอกาสประกบคู่กับนักแสดงจากฮอลลีวู้ด และต้องใช้บทสนทนาเป็นภาษาอังกฤษด้วย ซึ่งเป็นจุดเริ่มต้นที่จะทำให้เธอได้มีโอกาสเป็นที่รู้จักไปทั่วโลก

จนกระทั่งในปี ค.ศ. 2008 เธอก็ได้มีโอกาสแสดงในภาพยนตร์ทุนสร้างสูงในแบบกำลังภายในจินตนิมิตเรื่อง *The Forbidden Kingdom* คู่กับนักแสดงระดับซูเปอร์สตาร์อย่าง เฉินหลง และเจ็ต ลี และร่วมด้วยหลิว อี้เฟย์ โดยรับบทเป็นนางมารผมขาว 

ในปี ค.ศ. 2011 เธอได้มีโอกาสแสดงนำอีกครั้งคู่กับ เฉินหลง โดยรับบทเป็น สวี จงฮั่น ภริยาของ หวงซิง ที่รับบทโดยเฉินหลง สมาชิกพรรคถงเหมิงฮุ่ยผู้อุทิศตนให้เต็มที่กับการปฏิวัติประเทศจีน ในภาพยนตร์ทุนสร้างสูงแนวประวัติศาสตร์จีนเรื่อง *1911* แต่ว่าเมื่ออกฉายจริงแล้วฉากเลิฟซีนของเธอกับเฉินหลงได้ถูกตัดออกเกือบหมดเพื่อความเหมาะสมกับภาพยนตร์แนวนี้

ทางด้านผลงานการถ่ายแบบ หลี่ ปิงปิง ถือได้ว่าเป็นนักแสดงหญิงที่มีผลงานการถ่ายแบบถี่และมากที่สุดคนหนึ่ง โดยเฉพาะในปี ค.ศ. 2005 เธอเป็นแบบให้กับปกนิตยสารถึง 7 ฉบับ เทียบเท่ากับ เจ้า เวย นักแสดงสาวชาวจีนอีกคนที่มีชื่อเสียง โดยมี ฟ่าน ปิงปิง ตามมาเป็นอันดับสอง

ผลงานด้านการแสดง
----------------

### ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 1994 | *Spirit of Cops* | 警魂 | Shen Fang |  |
| *Qiaoqian Zhixi* | 乔迁之喜 | Juan Juan |  |
| 1999 | *Lüse Rouqing* | 绿色柔情 | Lin Qiaoqiao |  |
| *Seventeen Years* | 过年回家 | Chen Jie |  |
| 2003 | *ปลูกรักทุกฤดู* | 百年好合 | Li Mochou |  |
| *จั่นเจา แมวหลวงสะท้านยุทธภพ* | 老鼠爱上猫 | Ding Yuehua |  |
| *พิษสาว ผีเสื้อเหล็ก* | 紫蝴蝶 | Tang Yiling |  |
| 2004 | *เหยี่ยวเหิร ฟัดมหากาฬ* | 飞鹰 | Jane |  |
| *จอมโจรหัวใจไม่ลวงรัก* | 天下无贼 | Xiaoye |  |
| 2005 | *Waiting Alone* | 独自等待 | Liu Rong |  |
| *Fight for Love* | 情陷擂台 | Ma Lili |  |
| *คนอยากหญ่าย โตยกกำลัง 10* | 童梦奇缘 | Kwong's mother | นักแสดงรับเชิญ |
| *ทีมบี้นรก* | 猛龙 | Yu Ching |  |
| 2006 | *ปมรัก ปมชีวิต* | 云水谣 | Wang Jindi |  |
| 2008 | *Linger* | 蝴蝶飛 | Fu Enjia |  |
| *หนึ่งฟัดหนึ่ง ใหญ่ต่อใหญ่* | 功夫之王 | Ni Chang / White haired witch |  |
| 2009 | *ถอดรหัสล่า...ฆ่าไม่เลี้ยง* | 风声 | Li Ningyu |  |
| 2010 | *เฉือนเหลี่ยม กระสุนจับตาย* | 槍王之王 | Zhao Anna |  |
| *ตี๋เหรินเจี๋ย ดาบทะลุคนไฟ* | 狄仁杰之通天帝国 | Shangguan Jing'er |  |
| 2011 | *จดหมายลับไป่เหอ* | 雪花與秘扇 | Nina/Lily |  |
| *ใหญ่ผ่าใหญ่* | 辛亥革命 | Xu Zonghan |  |
| 2012 | *I Do* | 我愿意 | Tang Weiwei |  |
| *ผีชีวะ 5 สงครามไวรัสล้างนรก* | — | เอดา วอง |  |
| *400 Boys* | — | — | Not released |
| 2014 | *ทรานส์ฟอร์เมอร์ส 4: มหาวิบัติยุคสูญพันธุ์* | — | Su Yueming |  |
| 2015 | *จงขุย ศึกเทพฤทธิ์พิชิตมาร* | 钟馗伏魔：雪妖魔灵 | Xue'er |  |
| 2018 | *ขุมทรัพย์โคตรแมงมุม* | 谜巢 | Jia |  |
| *เม็ก โคตรหลามพันล้านปี* | — | Suyin |  |
|

### ละครโทรทัศน์

| ปี | ชื่อละครภาษาอังกฤษ | ชื่อละครภาษาจีน | รับบท | หมายเหตุ |
| --- | --- | --- | --- | --- |
|
|
| 1994 | *Yilu Denghou* | 一路等候 | Du Yuling |  |
| 1995 | *No Regrets* | 无悔追踪 | Feng Kangmei |  |
| 1996 | *Zhanguo Chuanqi* | 战国传奇 | Hongnu |  |
| 1997 | *Shang Yang Chuanqi* | 商鞅传奇 | Du Wa |  |
| *Fengsheng Shuiqi* | 风生水起 | Gu Ting |  |
| 1998 | *Qinmi Airen* | 亲密爱人 | Bai Tong |  |
| *Palace of Desire* | 大明宫词 | Princess Anle |  |
| *Da Fating* | 大法庭 | Xia Liyan |  |
| *The Female Official* | 女巡撫之闖天關 | Sun Xiaohong | Guest appearance |
| 2000 | *The Nation Under The Foot* | 一腳定江山 | Fan Yue'e |  |
| *Qingchun Chudong* | 青春出动 | Guan Ping |  |
| *Yiben Wuhui* | 義本無悔 | Qin Xue |  |
| *Smart Kid* | 機靈小不懂 | Ying Ziyan |  |
| *Young Justice Bao* | 少年包青天 | Ling Chuchu |  |
| 2001 | *Ye Yatou* | 野ㄚ頭 | Ye Yatou |  |
| *Zheshan Tanhua* | 折扇探花 | Sixth Princess |  |
| *Taiji Prodigy* | 少年張三丰 | Qin Sirong |  |
| *Sky Lovers* | 天空下的緣分 | Tang Wei |  |
| 2002 | *The Blue Lotus* | 花样的年华 | Ye Zi |  |
| 2003 | *Romancing Hong Kong* | 动感豪情 | Gao Shuang |  |
| 2004 | *City of Sky* | 天空之城 | Xiao Ruoning / Yu Bohan |  |
| *The Sea's Promise* | 海的誓言 | Bai Ying |  |
| *Changjian Xiangsi* | 長劍相思 | Fengyi |  |
| *Strange Tales of Liao Zhai* | 聊齋之小翠 | Yu Xiaocui |  |
| 2005 | *Eight Heroes* | 八大豪俠 | Feng Laiyi |  |
| *Huiniang Wanxin* | 徽娘宛心 | Ye Wanxin |  |
| 2006 | *Zaisheng Yuan* | 再生緣之孟麗君傳 | Meng Lijun |  |

อ้างอิง
-------

1. ↑  "หลี่ปิงปิง , 李冰冰". คลังข้อมูลเก่าเก็บจากแหล่งเดิมเมื่อ 2011-11-11. สืบค้นเมื่อ 2011-11-12.
2. ↑  ฉากเลิฟซีน "เฉินหลง", "หลีปิงปิง" ใน 1911 โดนหั่นทิ้ง จาก เก็บถาวร 2011-11-12 ที่ เวย์แบ็กแมชชีนผู้จัดการออนไลน์
3. ↑  "Li Bingbing fights for marriage in new film". *CCTV News*. September 11, 2012. คลังข้อมูลเก่าเก็บจากแหล่งเดิมเมื่อ 2017-03-16. สืบค้นเมื่อ 2018-02-22.

แหล่งข้อมูลอื่น
---------------

* ข้อมูลจากIMDb
* เว็บไซต์อย่างเป็นทางการ